Source: http://www.spojenabj.sk/zo-oz/stanovy-zo-oz
Timestamp: 2019-02-22 11:13:32+00:00

Document:
ÚVOD ZO OZ Stanovy ZO OZ
Základnej organizácie Odborového zväzu PŠaV na Slovensku pri Spojenej škole, Štefánikova 64, 085 14 Bardejov
Názov, sídlo, právne postavenie, členstvo v odborovej organizácii a jeho zánik
Základná organizácia Odborového zväzu PšaV na Slovensku pri Spojenej škole, Štefánikova 64, 085 14 Bardejov, (ďalej len Základná organizácia)
Sídlo Základnej organizácie : 085 14 Bardejov, Štefánikova ul. 64
Základná organizácia je nezávislá, samostatná právnická osoba. Základná organizácia
je združenie odborovo organizovaných zamestnancov zamestnávateľa, u ktorého
pôsobí, ako aj iných občanov, bez akejkoľvek diskriminácie podľa pohlavia,
manželského stavu a rodinného stavu, rasy, farby pleti, jazyka, veku, zdravotného
stavu, viery a náboženstva, politického alebo iného zmýšľania, národného alebo
sociálneho pôvodu, príslušnosti k národnosti alebo k etnickej skupine, majetku, rodu
alebo iného postavenia. Vytvorená je na základe slobodného odborového združovania.
Základná organizácia je členom Odborového zväzu PŠaV na Slovensku (ďalej len
„Zväz").
Členom základnej organizácie sa môže stať zamestnanec alebo iná fyzická osoba,
ktorá sa stotožňuje s cieľmi, programom a stanovami Zväzu a stanovami Základnej
organizácie. Členstvo v základnej organizácii je dobrovoľné.
-zúčastňovať sa na zasadnutiach orgánov Základnej organizácie a Zväzu, ak sa rokuje o jeho osobe,
zúčastňovať sa na zasadnutí členskej schôdze
vyjadrovať sa k činnosti funkcionárov Základnej organizácie
spolupracovať na realizácii programu Základnej organizácie,
dodržiavať stanovy Základnej organizácie a Zväzu
pravidelne platiť členské príspevky
O členstvo v Základnej organizácii sa zamestnanec alebo iná fyzická osoba uchádza
podaním písomnej žiadosti o prijatie za člena základnej organizácie. O prijatí alebo o
neprijatí za člena rozhodne výbor základnej organizácie v lehote 30 dní od prijatia
žiadosti. Výsledok oznámi žiadateľovi v lehote 30 dní od rozhodnutia.
a) vystúpením člena zo Základnej organizácie na základe jeho písomného oznámenia o vystúpení zo základnej organizácie. Deň skončenia členstva v základnej organizácii je deň doručenia oznámenia o vystúpení zo Základnej organizácie,
rozhodnutím členskej schôdze Základnej organizácie pre porušovanie stanov, alebo neplnenie povinnosti člena. Rozhodnutie o skončení členstva Základná organizácia doručí členovi do 30 dní od svojho rozhodnutia,
Cieľ činností základnej organizácie, jej orgány a ich právomoc
(1) Cieľom Základnej organizácie je chrániť a obhajovať oprávnené záujmy svojich
členov, najmä na spravodlivé a uspokojivé pracovné podmienky. Členovia Základnej
organizácie sa zúčastňujú prostredníctvom orgánov Základnej organizácie na utváraní
spravodlivých a uspokojivých pracovných podmienok
kontrolnou činnosťou,
kolektívnym vyjednávaním a uzatváraním kolektívnej zmluvy, ak zákon neustanovuje inak.
(2)Základná organizácia má zriadené svoje orgány:
a) Členská schôdza je najvyšší orgán Základnej organizácie, ktorý rozhoduje o zásadných otázkach Základnej organizácie najmä:
stanovy Základnej organizácie a ich zmeny,
správu o činnosti Základnej organizácie za predchádzajúci kalendárny rok,
plán činnosti a finančný rozpočet Základnej organizácie na príslušný rok,
stanovisko ku kandidatúre svojho člena do orgánov Zväzu,
výšku členského príspevku člena pre Základnú organizáciu.
o zrušení a zániku Základnej organizácie a o naložení s jej majetkom,
o vymenovaní fyzickej osoby za likvidátora pri zániku Základnej organizácie s likvidáciou,
o skončení členstva člena v Základnej organizácii pre porušovanie stanov alebo pre neplnenie povinnosti člena,
o zvolení svojho člena do výboru Základnej organizácie a o jeho odvolaní,
o zvolení člena výboru Základnej organizácie za predsedu výboru Základnej organizácie a o jeho odvolaní,
o zvolení svojho člena do Revíznej komisie a o jeho odvolaní,
o zvolení člena revíznej komisie za predsedu Revíznej komisie,
o zvolení svojho člena do Rady základných organizácií, ak je jej členom,
o opodstatnenosti alebo neopodstatnenosti sťažnosti na činnosť predsedu výboru alebo na člena výboru Základnej organizácie,
o vyhlásení štrajku, o jeho začatí, prerušení a o jeho skončení,
o zapojení sa do celozväzového štrajku, ktorý vyhlásil Zväz, alebo o jeho podpore,
o zapojení sa do štrajku, ktorý vyhlásila Konfederácia odborových zväzov Slovenskej republiky, iná národná odborová centrála, alebo o jeho podpore,
poverení svojho člena vyhotovením zápisnice zo svojho rokovania,
poverení svojho člena overiť zápisnicu zo svojho rokovania.
Členská schôdza zasadá najmenej dvakrát v kalendárnom roku. Zasadnutie členskej schôdze zvoláva výbor Základnej organizácie. Rokovanie Členskej schôdze vedie predseda výboru alebo člen poverený výborom Základnej organizácie. Členská schôdza je uznášaniaschopná, ak sa jej rokovania zúčastní dvojtretinová väčšina jej členov. Uznesenie Členskej schôdze je platné, ak zaň hlasovala viac ako polovica členov prítomných na jej rokovaní. O rokovaní členskej schôdze sa vyhotoví zápisnica.
b) Výbor Základnej organizácie (ďalej len „Výbor") je štatutárnym orgánom základnej organizácie. Je zložený z najmenej troch členov, ktorých zvolila členská schôdza. Na čele Výboru je predseda, ktorého zvolila členská schôdza z členov Výboru najmenej dvojtretinovým počtom hlasov všetkých členov Základnej organizácie. Výbor je príslušným odborovým orgánom pre zamestnávateľa, ktorý zamestnancov zamestnáva, a to vo veciach, kde zákon stanovuje spolurozhodovanie, prerokovanie, podávanie informácie, kontrolnú činnosť, kolektívne vyjednávanie a uzatvorenie kolektívnej zmluvy s odborovým orgánom. Výbor, ak zákon neustanovuje inak, má nasledovné kompetencie:
1. kolektívne vyjednáva so zamestnávateľom a splnomocňuje svojho predsedu alebo inú osobu k podpísaniu kolektívnej zmluvy,
2. spolurozhoduje so zamestnávateľom v nasledovných veciach:
vydanie pracovného poriadku u zamestnávateľa ( § 12 OVZ),
výpoveď alebo okamžité zrušenie pracovného pomeru zástupcom zamestnancov, na ktorých sa vzťahuje zvýšená ochrana (§ 240 ZP),
vydanie predpisov a pravidiel o BOZP (§ 39 ods. 2 ZP),
rovnomerné rozvrhnutie pracovného času (§ 86 ods. 1 ZP),
nerovnomerné rozvrhnutie pracovného času ( § 87 ods. 2 ZP),
určenie začiatku a konca pracovného času a na rozvrh pracovných zmien ( § 90 ods. 4 ZP),
určenie času potrebného na osobnú očistu po skončení práce, ktorý sa zamestnancovi započíta do pracovného času ( § 90 ods. 8 ZP),
určenie podrobnejších podmienok poskytnutia prestávky na odpočinok a jedenie vrátane jej predĺženia ( § 91 ods. 2 ZP),
určenie rozsahu a podmienok práce nadčas (§ 97 ods. 6 a 9 ZP),
prijatie plánu dovoleniek na príslušný rok (§111ods. 1 ZP),
na určenie hromadného čerpania dovolenky (§111ods. 2 ZP),
vymedzenie vážnych prevádzkových dôvodov, pre ktoré zamestnávateľ nemôže zamestnancovi prideľovať prácu a pri ktorých sa mu poskytuje 60 % jeho funkčného platu
( § 142 ods. 4 ZP),
rozhodnutie, či ide o neospravedlnené zameškanie práce ( § 144 ods. 7 ZP),
stanovenie podmienok, za ktorých bude zamestnancom poskytovať stravovanie počas prekážok v práci (152ods. 5 písm. a) ZP),
rozšírenie okruhu osôb, ktorým zabezpečí stravovanie ( § 152 ods. 5 písm. b)ZP),
určenie prídelu do sociálneho fondu, jeho čerpaní a použití (zákon č. 152/1994 Z. z. o sociálnom fonde).
3. prerokúva informácie a opatrenia zamestnávateľa:
- o prechode práv a povinnosti z pracovnoprávnych vzťahov na iného zamestnávateľa
( § 29 ods. 1 ZP),
o dohodnutých nových pracovných pomeroch u zamestnávateľa ( § 47 ods. 4 ZP),
o pracovných miestach na neurčitý čas, ktoré sa u neho uvoľnili ( § 48 ods.7ZP),
- o možnostiach pracovných miest na kratší pracovný čas a na ustanovený týždenný pracovný čas ( § 49 ods. 8 ZP),
- pri hromadnom prepúšťaní o:
kritériách na výber zamestnancov, s ktorými sa má pracovný pomer rozviazať ( § 73 ods. 2 ZP),
- o výsledkoch prerokovania opatrení na zamedzenie hromadnému prepúšťaniu ( § 73 ods. 2 a 4 ZP),
o svojej hospodárskej a finančnej situácii a o predpokladanom vývoji jeho činnosti, v rámci toho aj o záväznom limite mzdových prostriedkov na príslušný rok, ktoré mu určil zriaďovateľ ako aj o jeho zmenách o použití mzdových prostriedkov a výsledkoch hospodárenia za príslušný rok ( § 234 písm. a) ZP),
o opatreniach súvisiacich so zaistením BOZP ( § 6 nariaď. vlády SR č. 504/2002 Z. z. o podmienkach poskytovania OOP),
- o výpovedi alebo okamžitom skončení pracovného pomeru so zamestnancom ( § 74 ZP),
o zavedení pružného pracovného času ( § 88 ods. 1 ZP),
o odlišnom určení nepretržitého odpočinku v týždni ( § 93 ods. 3 ZP),
o nariadení práce v dňoch prac. pokoja ( § 94 ods. 2 ZP),
o organizácii práce v noci ( § 98 ods. 6 ZP),
o zavádzaní noriem spotreby práce a ich zmien ( § 133 ods. 3 ZP),
o dočasnom prerušení výkonu práce ( § 141 ZP),
- o opatreniach zameraných na starostlivosť o zamestnancov, ich vzdelávanie, prehlbovanie a zvyšovanie kvalifikácie ( § 153 ZP),
o opatreniach na utváranie podmienok na zamestnávanie zamestnancov so zmenenou pracovnou schopnosťou ( § 159 ods. 4 ZP),
o požadovanej náhrade škody a obsahu dohody na jej náhradu od zamestnanca, ak presahuje 1000,- Sk (§ 191 ods. 4 ZP),
- o rozsahu zodpovednosti zamestnávateľa za škodu zamestnancovi a jej náhrady pri pracovnom úraze alebo chorobe z povolania ( § 198 ods. 2 ZP),
o stave, štruktúre a predpokladanom vývoji zamestnanosti a plánovaných opatreniach, najmä ak je ohrozená zamestnanosť ( § 237 ods.2písmb)ZP),
o organizačných zmenách, za ktoré sa považujú obmedzenie alebo zastavenie činnosti zamestnávateľa alebo jeho časti, zlúčenie, splynutie, rozdelenie, zmena právnej formy zamestnávateľa ( § 237 ods. 2 písm. d) ZP),
o opatreniach na predchádzanie vzniku úrazov, chorôb z povolania a na ochranu zdravia zamestnancov ( § 237 ods. 2 písm. e) ZP).
4. v rámci svojej pôsobnosti vykonáva kontrolnú činnosť v oblasti dodržiavania pracovnoprávnych predpisov vrátane mzdových predpisov a záväzkov vyplývajúcich z tejto kolektívnej zmluvy ( § 237 ods. 2 a § 239 ZP).
Výbor sa zodpovedá členskej schôdzi za realizáciu jej uznesení, za riadny chod Základnej organizácie a za dodržiavanie zákonnosti v činnosti základnej organizácie. Výbor vykonáva ďalšie činnosti súvisiace s činnosťou základnej organizácie. Predkladá členskej schôdzi správu o činnosti Základnej organizácie za predchádzajúci kalendárny rok a plán činnosti a finančný rozpočet základnej organizácie na príslušný rok. Výbor zasadá podľa potreby. Zasadnutie Výboru zvoláva jej predseda a v jeho dlhodobej neprítomnosti člen výboru, ktorého určí predseda. Výbor je uznášaniaschopný ak má dvojtretinovú väčšinu. Uznesenie výboru je platné, ak zaň hlasovalo viac ako polovica členov prítomných na jeho rokovaní. O rokovaní výboru sa vyhotoví zápisnica. Správnosť zápisnice overuje jeho predseda. Za plnenie uznesení Výboru zodpovedá jeho predseda alebo člen uvedený v zápisnici z jeho rokovania. Za základnú organizáciu a výbor má podpisové právo predseda. Podpisové právo sa vykonáva tak, že k vlastnoručnému podpisu sa uvedie čitateľne meno, priezvisko a funkcia a pripojí sa pečiatka základnej organizácie.
c) Revízna komisia základnej organizácie (ďalej len „ Revízna komisia") kontroluje hospodárenie základnej organizácie. Je zložená z troch členov, ktorých zvolila členská schôdza. Zasadnutie revíznej komisie zvoláva jej predseda podľa potreby. Revízne komisia kontroluje dodržiavanie plánu činnosti a finančného rozpočtu základnej organizácie na príslušný rok. O výsledkoch svojej činnosti predkladá členskej schôdzi písomnú správu
Zásady hospodárenia Základnej organizácie
(1) Základná organizácia so svojím majetkom hospodári samostatne. V hospodárení s majetkom sa uplatňuje princíp kolektívneho rozhodovania pri nakladaní s jej majetkom a osobnej zodpovednosti príslušného funkcionára, ktorý rozhodnutie o naložení s majetkom podpísal.
(2) Orgány základnej organizácie a ich členovia sú na ochranu majetku Základnej organizácie a riadneho hospodárenia s jej majetkom povinní vykonať potrebné opatrenia, aby sa majetok Základnej organizácie riadne zabezpečil proti odcudzeniu a zneužitiu. Riadne hospodárenie s majetkom vyžaduje, aby sa majetok viedol v predpísanej evidencii a aby sa pravidelne najmenej raz za dva roky inventarizoval.
(3) Činnosť základnej organizácie sa ekonomicky zabezpečuje z jej majetku. Základným zdrojom majetku sú členské príspevky Základnej organizácie, ktoré platia jej členovia. Ďalším zdrojom majetku sú príjmy súvisiace s činnosťou Základnej organizácie, najmä úroky z vkladov, výnosy z finančného, hmotného a nehmotného majetku, prípadne iné príjmy a dary.
(4) Základná organizácia hospodári podľa ročného rozpočtu, ktorý schvaľuje členská schôdza. Rozpočet na príslušný rok obsahuje najmä:
- finančný zostatok z predchádzajúceho obdobia, očakávané príjmy z členských príspevkov, iné očakávané príjmy,
- výdavky na vlastnú činnosť, celkové výdavky Základnej organizácie.
(5)Majetok Základnej organizácie môže byť poskytnutý členom základnej organizácie, jej
orgánom a Zväzu.
(6)Na hospodárenie s majetkom základnej organizácie sa vzťahuje okrem zásad uvedených v tomto článku aj Smernica o hospodárení s majetkom Odborového zväzu pracovníkov školstva a vedy na Slovensku, v Radách základných organizácii a v základných organizáciách Zväzu, ktoré schválil zjazd Zväzu dňa 14. 11. 2003
Tieto stanovy Základnej organizácie schválila členská schôdza Základnej organizácie
dňa.17.02.2009 Týmto dňom nadobúdajú platnosť. Účinnosť nadobúdajú dňom ich doručenia Ministerstvu vnútra SR.
Stanovy sú vyhotovené v dvoch vyhotoveniach. V jednom vyhotovení sú evidované na Ministerstve vnútra SR, v jednom vyhotovení sú k dispozícii u predsedu Výboru.

References: § 12
 § 87
 § 90
 § 90
 § 91
 § 142
 § 144
 § 152
 § 29
 § 47
 § 48
 § 49
 § 73
 § 73
 § 234
 § 6
 § 74
 § 88
 § 93
 § 94
 § 98
 § 133
 § 141
 § 153
 § 159
 § 198
 § 237
 § 237
 § 237
 § 237
 § 239